  Виталий Пронин Туннэ, 5-тӥ южтолэзе, улонысь кошкиз Россиысь культура удысысь дано ужась, Быдӟым ожысь ветеран, журналист но писатель Михайлов Василий Михайлович. «Советской Удмуртия» газетэн со 20 ар кивалтӥз.Василий Михайлович вордӥськиз 23-тӥ гудырикошконэ 1923-тӥ арын Пичи Пурга ёросысь Выль Монья гуртын. Можгаысь педучилищеез быдтыса, покчи классъёслы дышетӥсь луыса ужаз.1941-тӥ арын Василий Михайловичез басьто армие. Озьы со сюре Быдӟым атыкай оже. Горд армиен ӵош Австриез, Венгриез тушмонлэсь мӧзмытэ, Германиозь вуэ. Ожысь 1947-тӥ арын гинэ бертэ.Ожгарчи «Красная звезда» орденэн, «За победу над Германией» медален пусъемын.1951-тӥ арын Свердловскысь партшколаез йылпумъя, «Советской Удмуртия» газетлэн редакцияз ужаны лыктэ. Со дыре ик Культурая министерствоын ужа, кивалтӥсь луэ. 1966-тӥ — 1986-тӥ аръёсы «Советской Удмуртия» газетэз кивалтӥз.Мур кайгыриськом... Василий Михайловен люкиськон ортчоз ӵуказе, 6- тӥ южтолэзе, 10.30 часэ "Строитель" культурая юртын. Теги: КАЙ  